jkorsvik/nowiki_second_scrape_merged huggingface dataset:
Udinese Calcio

Udinese er en italiensk fotballklubb fra Udine i Friuli-Venezia Giulia. Klubben har vunnet Serie B to ganger.
Laget kvalifiserte seg for spill Mesterligaen sesongen 2005/2006, men gikk ut etter gruppespillet.


== Spillerstall ==
Oppdatert 10. oktober 2022.


=== Utlånte spillere ===


== Kjente spillere ==
 Per Bredesen (1955–56)
 Jo Inge Berget (2008–2011)
 Zico
 Marcio Amoroso
 Dino Zoff
 Franco Causio
 Luigi De Agostini
 Antonio Di Natale
 Vincenzo Iaquinta
 Oliver Bierhoff
 Thomas Helveg
 Martin Jørgensen
 David Pizarro
 Alexis Sánchez


== Referanser ==


== Eksterne lenker ==
(en) Offisielt nettsted 
(en) Udinese Calcio – kategori av bilder, video eller lyd på Commons 
Fuarce Udin
Jim Bechtel

Jim Bechtel (født 1952) er en profesjonell amerikansk pokerspiller og ullbonde fra Gilbert, Arizona.
Hans største seier i poker kom da han vant WSOP i 1993 og pengepremien på $ 1 000 000. I løpet av sin karriere har han vunnet over $ 2 500 000 på pokerturneringer.


== Referanser ==
Russ Hamilton

Russ Hamilton er en profesjonell amerikansk pokerspiller.
Han vant WSOP i 1994 og siden det var sølvjubileum (25 år) for WSOP vant han også sin vekt i sølv. Hamilton reiser ikke så ofte for å spille poker og tar sjelden sjanser i spillet sitt. Han deler heller ofte premiepenger med andre spillere istedenfor å risikere alt. Per 2006 har han vunnet omtrent $1 500 000 på pokerturneringer.


== Referanser ==
Dan Harrington

«Action Dan» Harrington (født 6. desember 1945) er en profesjonell amerikansk pokerspiller. Han er kjent for å spille med sin grønne Boston Red Sox caps på.
Han er en tidligere backgammon og sjakk-spiller. Han jobbet tidligere som konkurs-advokat. Han vant WSOP i 1995. Han har også skrevet tre pokerbøker sammen med Bill Robertie; Harrington on Hold'em: Volume I: Strategic Play, Harrington on Hold'em: Volume II: The Endgame og Harrington on Hold'em: Volume III: The Workbook.
Per august 2007 har han vunnet over $ 6 500 000 på pokerturneringer.


== Referanser ==


== Eksterne lenker ==
(en) Dan Harrington – US Chess Federation 
(en) Dan Harrington – chessgames.com 
(en) Dan Harrington – The Hendon Mob 
(en) Dan Harrington – World Series of Poker 
Offisielt nettsted 
(en) Dan Harrington – kategori av bilder, video eller lyd på Commons
Calcio Catania

Catania er en italiensk fotballklubb fra Catania, Sicilia som spiller i Serie A (2007–2008). De rykket opp etter andreplass i Serie B 2006.
Lagets supportere var involvert i flere episoder med bråk sesongen 2006–2007, før det endte i skandale 2. februar 2007 under og etter en kamp mot Palermo. En politimann, Filippo Raciti, ble drept og hundre ble skadd i voldsomme kamper mellom supportere og politi.
Serie A ble midlertidig stoppet etter hendelsen og Catania måtte spille resten av sesongens «hjemmekamper» på fremmed gress og uten tilskuere.
Nye lover ble satt i kraft som øket sikkerheten, og i løpet av resten av sesongen falt fotball-relatert vold i Italia med 70 %.


== Kjente spillere ==
 Enzo Bearzot
 Claudio Ranieri
 Johan Walem


== Referanser ==


== Eksterne lenker ==
(it) Offisielt nettsted 
(en) Calcio Catania – kategori av bilder, video eller lyd på Commons 
(en) Calcio Catania – galleri av bilder, video eller lyd på Commons
Landrase

En landrase er lite foredlet og spesialisert rase. Innen zoologien kan det sies å være en rase som i større grad lever naturlig i et begrenset område, hvor den gjennom tid har tilpasset seg miljøet og habitatet genetisk. Landraser har typisk større genetisk spredning enn motsatsen, som kalles en kulturrase. Med det mener man at utseende og atferd i større grad kan variere mellom individene.


== Landrasetype ==
Landrasetype er et begrep som benyttes ofte i beskrivelsen av tamsauraser. Uttrykket betegner raser som har kort hale (derfor blir typen også kalt korthalesau) og ull med dobbel karakter, altså forholdsvis kort, finfibret bunnull og lang, glatt og grovere dekkull. Landrasetyper må derfor ikke forveksles med en landrase, som nevnt ovenfor. Motsatsen til landrasetypen kalles en crossbredtype.


== Se også ==
Kulturrase


== Referanser ==


== Eksterne lenker ==
(en) Landrace breeds – kategori av bilder, video eller lyd på Commons
Kebra Nagast

Kebra Nagast eller Kebra Negast (ge'ez: ክብረ ነገሥት) er en etiopisk tekst fra ca. 1320 som har spilt en betydelig rolle for Keiserriket Etiopias historie og selvforståelse og innen koptisk kristendom og den etiopisk-ortodokse kirke.


== En kongeslekt ==
Omtrent én tredjedel av teksten utgjøres av fortellingen om møtet mellom kong Salomo og den etiopiske dronningen Makeda, omtalt i Bibelen som dronningen av Saba. Møtet fører til at de får en sønn sammen, Menelik I, som ble konge i Etiopia.
Teksten argumenterer for at rollen som «Guds utvalgte folk» i og med dette har blitt overført fra jødene, som omtales svært kritisk, til etiopierne. For å understreke dette fortelles det i teksten at Paktkisten har blitt flyttet fra Jerusalem til Etiopia. Teksten legger vekt på å underbygge den lange avstamningen fra Gud, via Adam til Salomo og deretter til det etiopiske kongehuset. Slik blir Etiopia og dets kongehus en betydelig maktfaktor i Guds plan for verden.
Bokens siste tredjedel er en resonnerende tekst om frelsen, og betydningen av Jesu offerdød. I tillegg til Jesu frelsesgjerning er det tre midler til frelse: Paktskisten, jomfru Maria og Korsets tre.


== Tekstens historie ==
Flere håndskrifter av teksten inneholder en tilføyelse som angir at teksten ble skrevet på koptisk og deretter oversatt til arabisk i år 1225, og så til geez omkring år 1300. Enkelte deler av teksten er imidlertid langt eldre, slik som tradisjonene omkring dronningen av Saba, som kan være fra 1000 f.Kr.  
I motstrid med de nevnte opplysningene om tekstens historie står imidlertid de mange (ca. 250) bibelsitatene i teksten. I de tilfellene hvor disse er ordrette, er de sammenfallende med bibelteksten slik den finnes i den etiopiske bibeloversettelsen som ble utarbeidet fra 400–600-tallet. Dette tyder på at teksten neppe har gått veien via koptisk og arabisk, men er skrevet på ge'ez, kanskje så tidlig som på 500-tallet.


== Virkningshistorie ==
For selv om bokens fremstilling i forskerens øyne er mytologisk, skimter den enkelte etiopier sine egne røtter i dens fortellinger, samtidig som boken skildrer den etiopiske nasjons fordums storhet og Verdens Herres utvelgelse av etiopierne som sitt eget folk

Verket har spilt en stor rolle for å etablere og opprettholde legitimiteten til keiserdømmet i Etiopia, hvis siste regent var Haile Selassie. 
Den første oversettelsen av teksten var til spansk i 1528. Utdrag fra teksten ble kjent på engelsk gjennom 1800-tallet, og den første tekstkritiske utgaven var ved tyskeren Carl Bezold i 1905. 
Verket har i løpet av 1900-tallet også hatt betydning blant rastafarianerne, en jamaicansk svart religion som dyrket keiser Haile Selassie som en frelserskikkelse.


== Referanser ==


== Norsk utgave ==
Kebra nagast, etiopiernes hellige bok. Oversettelse og innledende essay av Rolf Furuli. Bokklubben, 2008. XXXI, 252 s. (Verdens hellige skrifter; 51). ISBN 978-82-525-6704-5
Lega Pro Prima Divisione

Lega Pro Prima Divisione (fram til 2008 kjent som Serie C1) er det tredje nivået i profesjonell fotball i Italia.
Den er delt i to avdelinger, A og B, med like mange deltakere (18) i hver.
Vinneren av hver avdeling rykker to lag opp til serie B, mens tre lag rykker ned til Lega Pro Seconda Divisione.


== Eksterne lenker ==
(it) Lega Calcio Serie C
Lega Pro Seconda Divisione

Lega Pro Seconda Divisione (fram til 2008 kjent som Serie C2) er det fjerde og laveste nivået innen profesjonell fotball i Italia.
Serien er delt i tre avdelinger, A, B og C, hver med 18 lag.
Vinneren av hver avdeling og ytterligere et lag etter play-off rykker opp i Lega Pro Prima Divisione, mens tre lag (ett direkte, to etter play-out) per avdeling rykker ned til serie D.
13. serierunde i Tippeligaen 2006

13. serierunde i Tippeligaen 2006 startet søndag 16. juli med fire kamper klokken 18:00 og én kamp 20:00. Runden fortsatte mandag 17. juli klokken 18:00 med Brann mot Viking. Runden avsluttet først onsdag 23. august klokken 19:00 med en hengekamp mellom Lillestrøm og Lyn grunnet Lillestrøms deltakelse i Intertoto-cupen.


== Fakta ==


== Referanser ==
Serie D

Serie D er det femte nivået i italiensk fotball, og er en halvprofesjonell serie. Vinnerne av hver av de ni regionale avdelingene (Gironi) rykker opp i Lega Pro Seconda Divisione.
Lagene i Serie D har fra 1999 en egen cupturnering, Coppa Italia Serie D.


== Eksterne lenker ==
Offisiell site (it)
Svein Oddvar Moen

Svein Oddvar Moen (født 22. januar 1979) er en norsk fotballdommer fra Haugesund. Han har vært dommer siden 1996 (som representant for Haugar), og debuterte i Tippeligaen i 2003.


== Karriere ==


=== Hjemlig karriere ===
Svein Oddvar Moen startet dommerkarrieren i 1996. 29. mai 2003 debuterte han som Tippeligadommer i kampen Aalesund- Odd Grenland.
Moen har etter hvert etablert seg som en av Norges beste fotballdommere, og er tildelt Kniksenprisen som «Årets dommer» i 2010, 2011 og 2012.
Moen har dømt over hundre kamper i Tippeligaen, samt to cupfinaler, cupfinalen 2008 mellom Stabæk og Vålerenga og cupfinalen 2013 mellom Molde og Rosenborg.


=== Internasjonal karriere ===
Svein Oddvar Moen ble utnevnt til FIFA-dommer i 2005. Mellom 2005 og 2008 dømte han stort sett kvalifiseringskamper til internasjonale ungdomsmesterskap og et fåtall kvalifiseringskamper til UEFA-cupen. I 2008-2009-sesongen fikk han dømme i UEFA-cup-turneringen, og sesongen etter fikk han fornyet tillit. 14. september 2010 debuterte han som hoveddommer i Mesterligasluttspillet i kampen mellom Bursaspor og Valencia i Tyrkia. I desember samme år rykket han opp til UEFAs elitegruppe for dommere, som forøvrig er det øverste nivået for europeiske fotballdommere.
Siden 2010 har Moen vært fast dommer i Mesterligaen, samt i store landskamper.
Han dømte finalen i U17-VM 2011, var hoveddommer i sommer-OL i London og fjerdedommer i VM i fotball 2014. Under EM 2016 dømte han to kamper i gruppespillet: Wales–Slovakia og Ukraina–Polen.


== Privat ==
Svein Oddvar Moen tok sanitetsutdannelse i Stavern på Luftforsvarets Sanitetsskole i mars 2000, og jobber som stasjonsmester for ambulansetjenesten i Haugesund. Moen er gift.


== Referanser ==


== Eksterne lenker ==
Oversikt over internasjonale kamper hos SoccerPunter.com
FIFA-profil Arkivert 5. mars 2016 hos Wayback Machine.
Dommerprofilen hos Norges Dommerforening
Intervju om fair play på fotball.no
Referat av Moens Champions League-debut på UEFAs hjemmsider
FBC Unione Venezia

Football Club Unione Venezia (tidligere Società Sportiva Calcio Venezia) er en italiensk fotballklubb fra Venezia, Veneto.
Klubbens hjemmebane, Stadio Pierluigi Penzo, er den eneste arenaen i Italias øverste divisjoner som kun kan nås med båt. 
Venezia har vunnet den italienske cupen én gang.


== Historie ==
Klubben ble stiftet som Venezia Football Club den 14. desember 1907, etter at de to lokale klubbene Palestra Marziale og Costantino Reyer slo seg sammen. 
Sommeren 1990 ble klubben omdøpt til Associazione Calcio Venezia 1907. 
Klubben har opp gjennom historien stort sett oppholdt seg i Italias to øverste divisjoner. Sesongen 2002 er imidlertid den foreløpige siste sesongen for klubben i Serie A, og den signaliserte samtidig begynnelsen på slutten for den gamle klubben. Daværende eier Maurizio Zamparini hadde over lengre tid følt seg motarbeidet i forhold til både stadionplanene og det sportslige i Venezia, og solgte derfor klubben etter nedrykket. I stedet kjøpte han Palermo, og tok samtidig med seg en del av spillerne i klubben. 
Deretter fulgte flere konkurser for kanalbyens fotballstolthet. I 2005 ble Venezia degradert fra Serie B, og klubben ble samtidig restifet som Societa Sportiva Calcio Venezia. Fire år senere, i 2009, gikk det samme veien for etterfølgeren og klubben måtte starte på nytt i Serie D. Klubben skiftet samtidig navn til dagens Football Club Unione Venezia. 
Seieren i Coppa Italia i 1941 er så langt høydepunktet i klubbens historie. Sesongen etter oppnådde de også klubbens hittil beste plassering, da de tok en tredjeplass i Serie A, sesongen 1941/42. 


== Spillerstall ==
Oppdatert 13. oktober 2022.


=== Utlånte spillere ===


== Kjente spillere ==
Runar Berg spilte 30 kamper og scoret 2 mål for klubben i perioden 1999 til 2001. Klubbnomaden Christian Vieri spilte 29 kamper for Venezia i sesongen 1994/95 og scoret 11 mål.

 Runar Berg
 Valentino Mazzola
 Christian Vieri
 Álvaro Recoba
 Cristiano Zanetti
 Amantino Mancini
 Joachim Björklund
 Daniel Andersson


== Referanser ==


== Eksterne lenker ==
(it) Offisielt nettsted 
(en) Venezia FC – kategori av bilder, video eller lyd på Commons
Tommy Skjerven

Tommy Skjerven (født 25. juli 1967) er en norsk fotballdommer fra Kaupanger. Han debuterte som dommer i 1984, og var FIFA-dommer fra 2001 til 2012. Skjerven representerer Kaupanger Idrettslag. Skjerven var hoveddommer i cupfinalen mellom Odd Grenland og Vålerenga i 2002. Til daglig jobber han i Direktoratet for forvaltning og IKT på Hermansverk i Leikanger kommune. 
Han dømte 307 kamper i Tippeligaen fra 1995 til 2015.


== Referanser ==


== Eksterne lenker ==
(en) Tommy Skjerven – Transfermarkt (dommer) 
(en) Tommy Skjerven – Soccerbase.com (dommer) 
(en) Tommy Skjerven – Soccerway 
(no) Tommy Skjerven – Norges Fotballforbund 
Dommerprofilen hos Norges Dommerforening
Opprinnelig akkumulasjon

Opprinnelig akkumulasjon er et økonomisk begrep som først og fremst forbindes med Karl Marx og som diskuteres i dennes verk Kapitalen. Begrepet tilsvarer til dels Adam Smiths begrep om forutgående akkumulasjon, dvs. en akkumulasjon som ikke er et resultat av, men utgangspunktet for den kapitalistiske produksjon. Marx mener imidlertid at Smith gjør den samme tabben som kristendommen gjør i forhold til syndefallet – det hele forklares ved hjelp av en anekdote fra forsvunne tider.
For Marx, derimot, er den opprinnelige akkumulasjonen den historiske prosessen som skiller produsent og produksjonsmidler fra hverandre, dvs. den prosessen der klassene i det kapitalistiske samfunnet oppstår. Denne prosessen, som han tidsfester til 1500-tallet, består ifølge Marx først og fremst av at landsbefolkningen eksproprieres fra jorden sin, at landsbyer blir ødelagt og at mennesker blir tvunget inn i byene. Dermed oppstår både det en lønnsarbeiderklasse, både i byene og på landet, som lever på et eksistensminimum. Gjennom denne prosessen tilegner borgerskapet seg et overskudd som så investeres i ny produksjon. Den opprinnelige akkumulasjonen er altså en iverksetter av den kapitalistiske produksjonsmåten.
Espen Berntsen

Espen Berntsen (født 12. mai 1967) er en norsk tidligere fotballdommer fra Ridabu utenfor Hamar.
Han debuterte som dommer i 1990, som tippeligadommer i 1997 og som FIFA-dommer i 2002. Han la opp som dommer på toppnivå i 2015. Berntsen representerte Vang Fotballag og har i tillegg til hjemlige serie- og cupkamper dømt flere europacupkamper og landskamper. Han dømte cupfinalen i 2004.Han dømte 250 kamper i Tippeligaen.


== Referanser ==


== Eksterne lenker ==
(en) Espen Berntsen – Transfermarkt (dommer) 
(en) Espen Berntsen – WorldFootball.net (dommer) 
(en) Espen Berntsen – Soccerbase.com (dommer) 
(en) Espen Berntsen – Soccerway 
(en) Espen Berntsen – EU-Football.info (dommer) 
(en) Espen Berntsen – PlaymakerStats.com (dommer) 
(no) Espen Berntsen – Norges Fotballforbund
Kjetil Sælen

Kjetil Sælen (født 21. februar 1969) er en norsk fotballdommer fra Bergen. 
Han debuterte som dommer i 1997 og var tippeligadommer fra 2004 til 2013. Sælen representerer Arna-Bjørnar, hvor han også har vært daglig leder.
Han dømte 122 kamper i Tippeligaen, i tillegg til cupfinalen 2012 mellom Hødd og Tromsø.


== Referanser ==


== Eksterne lenker ==
(en) Kjetil Sælen – Transfermarkt (dommer) 
Dommerprofilen hos Norges Dommerforening
Dog Age

Dog Age er et norsk band, startet 1987 av Jørn Smedslund (Aut. Barn) og Jon Anders Strand (Aut. Barn, Ym:stammen m.m.).
Smedslund (sanger og låtskriver) og Strand (sanger, låtskriver; bass og gitar) utgjør fra 1988 kjernen i bandet sammen med multiinstrumentalisten Harald Beckstrøm (Ym:stammen, And The Balcony Fell, Delight, Fretlessarmeen, m.m.). Trommeslagere har vært Christian Refsum (Ym:stammen, And The Balcony Fell), Geirr Thoresen (Sketsjen Kveler, The Wonderful World) og (siden 90-tallet) Øystein Jevanord (Bridges, a-ha, DeLillos m.m.). I tillegg har keyboardisten Thomas Widerberg og gitaristen Ola Erik Sørlie (Chris Erichsens Orkester) periodevis vært med i bandet. Ved flere av Dog Ages sjeldne konsertopptredener har Harald Beckstrøms bror Lars vikariert som bassist — og Lars Beckstrøm er fullverdig medlem med egne låter på det foreløpig siste albumet, On the Garish Isles. Cellisten Tov Ramstad kan også betraktes som assosiert medlem av bandet i senere tid. Også Steinar Buholm (Sister Rain, The Tables) har spilt med bandet ved enkelte anledninger. Produsent på de fleste av bandets innspillinger har vært Eystein Hopland, som også ved flere anledninger har bidratt med keyboard på konserter. Hopland er ellers kjent fra Sister Rain.
Dog Ages musikk er sterkt inspirert av engelsk 60-tall og psychedelia, med beckstrømske utflukter til 70-tallets prog-rock. De spiller sjelden live, utover dårlig annonserte release-parties. Flere er av platene er utgitt på obskure, utenlandske plateselskaper, og bandets fåtallige fans er fordelt over det meste av Vest-Europa og USA. Bandet er ellers kjent for å utgi album bare i år der Arsenal vinner den engelske Premier League. Bandets foreløpig nest siste CD ble derfor registrert utgitt allerede i 2004; to år før platen var i salg.
Dog Age kan til en viss grad knyttes til miljøet rundt Last Train i Oslo.


== Diskografi ==
Good Day (LP 1989)
Outdated Yeah (7" EP/Single «Freda's Married», 1990)
Sigh No More (LP, 1991)
«Harm» med på Last Train samle-CD (1994)
«Makes You Wonder» med på Hi Jack! (LP, 1995)
Puddle (7" EP 1996)
Two LP's On One CD (Good Day + Sigh No More, CD 1997)
As It Were (CD 1998)
When the Fish Are Down (CD 2002)
Reefy Seadragon (CD 2006)
On the Garish Isles (CD 2011)
Swanlake Gate (CD 2015)


== Eksterne lenker ==
(en) Dog Age på Discogs 
(en) Dog Age på MusicBrainz 
(en) Dog Age på Songkick 
(en) Dog Age på Last.fm 
(en) Dog Age på AllMusic
Roy Helge Olsen

Roy Helge Olsen (født 19. januar 1965) er en norsk fotballdommer fra Trondheim. Han debuterte som dommer i 1979 og var FIFA-dommer 1992–2002. Han har også dømt over 30 landskamper på forskjellige alderstrinn både på dame- og herresiden, samt 28 europacupkamper. I tillegg har han dømt cupfinalen mellom Strømsgodset og Rosenborg i 1991 og mellom Vålerenga og Strømsgodset i 1997 samt Europamesterskapet for U-18 i England i 1993. Olsen representerer Flekkerøy Idrettslag og er ansatt i Forsvaret.
Han har dømt 318 kamper i Tippeligaen.


== Eksterne lenker ==
Dommerprofilen hos Norges Dommerforening
Kristoffer Helgerud

Kristoffer Helgerud (født 22. november 1965) er en norsk fotball- og håndball-dommer fra Lier. Han debuterte som førstedivisjonsdommer i 2000 og har senere fått prøve seg som dommer både i norgesmesterskapet og for aldersbestemte landslag. 
Han debuterte i Tippeligaen 19. juni 2005 i kampen mellom HamKam og Odd Grenland etter at den oppsatte dommeren Brage Sandmoen måtte melde forfall. Helgerud representerer Lier Idrettslag.
Han dømte 125 kamper i Tippeligaen og 115 kamper i 1. divisjon fram til 2014. Helgerud dømte også cupfinalen mellom Molde og Aalesund i 2009.


== Referanser ==


== Eksterne lenker ==
(en) Kristoffer Helgerud – Transfermarkt (dommer) 
(no) Kristoffer Helgerud – Norges Fotballforbund 
Dommerprofilen hos Norges Dommerforening
Intervju på alltidfotball.no
Svein-Erik Edvartsen

Svein-Erik Edvartsen (født 21. mai 1979 i Oslo) er en norsk idrettsleder og tidligere fotball- og ishockeydommer. I 2022 ble han ansatt som generalsekretær i Norges Vektløfterforbund.
Han debuterte som fotballdommer i Tippeligaen i 2004, og han dømte cupfinalen i fotball for menn 2011. 
I perioden fra 1994 til 2007 dømte han også ishockey, fra 2000 som hoveddommer i Eliteserien. Han dømte NM-finalene i 2004 og 2005, og var internasjonal dommer i fem år. I 2007 ble han FIFA-dommer i fotball, og sluttet da som ishockeydommer. Han var med i dommerteamet til Svein Oddvar Moen som ekstra assistentdommer under Fotball-EM 2016.
I 2011 ble Edvartsen administrerende direktør i Storhamar Dragons. Han hadde samme stilling i Lørenskog Ishockeyklubb fra 2013 til 2014, da han begynte i Norges Fotballforbund. I 2014 fikk han stillingen som seksjonsleder for samfunnsansvar i NFF, en stilling han fikk avskjed fra i 2017.I 2017 fikk han heller ikke dømme mer fotball i toppdivisjonen, etter at flere assistentdommere stod frem og varslet om mobbing og trakassering.Etter varsel om søksmål betalte NFF flere hundre tusen kroner i et forlik, og deretter 550 000 i et annet forlik. Konflikten mellom Edvartsen og NFF kostet NFF totalt 2,5 millioner kroner. I 2021 ble NFF felt av Datatilsynet for å ha brutt personvernloven i saken, etter at NFF gikk ut med e-poster det hadde mottatt.


== Tippeliga-statistikk ==


== Referanser ==


== Eksterne lenker ==
(en) Svein-Erik Edvartsen – kategori av bilder, video eller lyd på Commons 
(en) Svein-Erik Edvartsen på Internet Movie Database 
(en) Svein-Erik Edvartsen – Transfermarkt (dommer) 
(en) Svein-Erik Edvartsen – Soccerbase.com (dommer) 
(en) Svein-Erik Edvartsen – Soccerway
Calcio Padova

Calcio Padova er en italiensk fotballklubb fra Padova i Veneto. Klubben var sist i Serie A i 1995/1996-sesongen.


== Kjente tidligere spillere ==
 Knut Andersen (1950–53, 43 kamper, 6 mål)
 Demetrio Albertini
 Nicola Amoruso
 Alessandro Del Piero
 Angelo Di Livio
 Stefano Fiore
 Kurt Hamrin
 Vincenzo Iaquinta
 Cristiano Lucarelli
 Zlatan Muslimović
 Walter Zenga
 Alexi Lalas
 Goran Vlaović


== Tidligere trenere ==
 Nereo Rocco


== Eksterne lenker ==
(it) Offisielt nettsted 
(en) Calcio Padova – kategori av bilder, video eller lyd på Commons
Gianni Versace

Gianni Versace (født 2. desember 1946 i Reggio di Calabria i Italia, død 15. juli 1997 i Miami Beach i Florida i USA) var en italiensk moteskaper som grunnla motehuset Versace i 1978. Påvirket av Andy Warhol og inspirert av moderne kunst regnes han som en av de mest fargerike og talentfulle moteskaperene på slutten av 1900-tallet.
Versace studerte arkitektur før han 25 år gammel flyttet til Milano for å jobbe som motedesigner. I 1978 presenterte han sin første damekolleksjon i sitt eget navn ved en motevisning i Milano. I 1982 vant han den første av en lang rekke utmerkelser som "beste moteskaper" for sin vinterkolleksjon 1982/1983. Versace samarbeidet også med den verdensberømte operaen La Scala i Milano og designet kostymer for balletter.
Versace designet også klær og kostymer til en rekke filmer og TV-serier, blant annet Judge Dredd, Showgirls og Miami Vice. Han brukte kjendiser som Madonna, Bon Jovi og Tina Turner som modeller både på catwalken og i annonsene sine. 
Versace ble skutt ned og drept 15. juli 1997 utenfor sitt hjem i Miami Beach i Florida. Åtte dager senere ble den mistenkte funnet død i et båthus i Miami etter å ha tatt sitt eget liv. Versaces moteimperium, som ved hans død var verdt 807 millioner dollar, styres i dag av hans søster Donatella Versace.


== Referanser ==


== Eksterne lenker ==
Offisielt nettsted 
(en) Gianni Versace – kategori av bilder, video eller lyd på Commons 
(en) Gianni Versace – galleri av bilder, video eller lyd på Commons 
(en) Gianni Versace på Internet Movie Database 
(fr) Gianni Versace på Allociné 
(en) Gianni Versace hos Rotten Tomatoes 
(en) Gianni Versace hos The Movie Database